Directorul Agenţiei Judeţene pentru Ocuparea Forţei de Muncă (AJOFM), Cristian Denuşi, a afirmat la rândul său că acesta este cel de-al patrulea val de disponibilizări anunţat de conducerea unităţii economice începând din luna august a anului 2022 şi că serviciile de preconcediere vor începe pe data de 9 aprilie.
"Urmează ca pe data de 9 aprilie să ne prezentăm la sediul Alum. Pentru cele 83 de persoane vom vedea la final câte vor veni la noi, dacă nu vor găsi un loc de muncă în altă parte. Noi vom începe măsurile de preconcediere, vom merge la ei, vom discuta, le vom oferi locuri de muncă vacante, pentru a nu pierde timpul.
Practic, în cazul în care nu-şi găsesc un loc de muncă imediat, vor veni în evidenţa noastră şi vom încerca să-i recalificăm", a menţionat directorul AJOFM, Cristian Denuşi, potrivit Agerpres.
El a adăugat că a vorbit deja cu reprezentanţii şantierului naval Vard Tulcea SA, cel mai mare angajator privat din judeţ, care s-a arătat interesat de a prelua forţa de muncă disponibilizată de la Alum SA.
Combinatul de alumină din municipiul Tulcea, parte a grupului Vimetco deţinut de miliardarul rus Vitali Matsitski, număra la începutul anului 2022 circa 780 de angajaţi.